**Dyddiad cyhoeddi:** 11 Ionawr 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth (2000) a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

*“Rhowch enwau llawn eich holl reolwyr gorsafoedd a manylion pa orsaf(oedd) rheilffordd y mae pob rheolwr gorsaf yn eu gwasanaethu. Hefyd, rhowch eu cyfeiriadau e-bost gwaith uniongyrchol a’u rhifau ffôn gwaith uniongyrchol i mi. Edrychaf ymlaen at glywed gennych. Diolch.”*

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Mae Trafnidiaeth Cymru (TrC) yn cadw’r wybodaeth hon. Fodd bynnag, mae’r wybodaeth hon wedi’i heithrio rhag cael ei datgelu o dan adran 40(2) o’r Ddeddf Rhyddid Gwybodaeth (‘y Ddeddf’). Mae’r esemptiad hwn yn cynnwys data personol trydydd partïon pan fyddai cydymffurfio â chais yn mynd yn groes i unrhyw un o’r egwyddorion a amlinellir GDPR y DU. I ddefnyddio’r esemptiad hwn, rhaid i ni gyfeirio at GDPR y DU gan nad yw egwyddorion diogelu data wedi’u nodi yn y Ddeddf.

Rydym yn gwrthod datgelu o dan A40(2) y Ddeddf gan fod y wybodaeth hon yn ymwneud â data personol unigolion y gellir eu hadnabod a byddai datgelu’r wybodaeth hon yn torri’r egwyddorion allweddol a nodir yn Erthygl 5 GDPR y DU. Mae’r egwyddor gyntaf yn mynnu bod yn rhaid prosesu data mewn modd cyfreithlon, teg a thryloyw. Ni fyddai’r unigolion a enwyd yn disgwyl y byddai eu gwybodaeth bersonol yn cael ei rhannu drwy’r broses Rhyddid Gwybodaeth. Byddai prosesu eu data yn y modd hwn yn annheg ac yn anghyfreithlon, ac yn diystyru’r disgwyliadau dilys hyn. Mae adran 40(2) yn esemptiad llwyr, ac nid yw wedi’i chymhwyso gan y prawf budd cyhoeddus.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".